
	         25/231/15 mai 2013



PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                          Bucureşti, 14 mai 2013                                   şi problemele minorităţilor naţionale                               PL-X  128/2013                                                                                               


Domnului deputat




Liviu-Bogdan CIUCĂ,



Preşedintele Comisiei juridice, de disciplină şi imunităţi

AVIZ

asupra proiectului de Lege privind executarea pedepselor  şi a măsurilor privative de libertate dispuse de organele judiciare în cursul procesului penal

În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. PL-X 128 din 7 mai 2013, spre dezbatere şi avizare, proiectul de  Lege privind executarea pedepselor  şi a măsurilor privative de libertate dispuse de organele judiciare în cursul procesului penal, înregistrat cu nr.25/231/9 mai 2013.

Camera Deputaţilor este Cameră decizională.

În şedinţa din 14 mai 2013, membrii comisiei au examinat proiectul de lege, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât cu unanimitate de voturi să îi acorde aviz favorabil, cu un amendament admis, la art.96 alin. (1) litera f), prezentat în anexă. 

În raport de obiectul şi conţinutul său, proiectul de Lege face parte din categoria legilor organice.
PREŞEDINTE,

Deputat

Nicolae Păun

Întocmit: consilier parlamentar  Onesia Babeş
AMENDAMENT ADMISE:
	Nr.

crt.
	Text Senat 


	Text propus de Comisie

(autorul amendamentului)


	Motivare



	1.
	Art.96………….
f) în cazul elaborării de lucrări ştiinţifice publicate sau invenţii şi inovaţii brevetate, se consideră 20 de zile executate,
……….
	La art.96 alin.(1), litera f( se modifică şi va avea următorul cuprins:
“f) în cazul elaborării de lucrări ştiinţifice publicate sau invenţii şi inovaţii brevetate, se consideră 30 de zile executate, pentru fiecare lucrare ştiinţifică publicată sau invenţie şi inovaţie brevetată,”

Autor: Comisia pentru drepturile omului, culte şi problemele minorităţilor naţionale
	Pentru precizia textului şi pentru o reglementare corectă, având în vedere că aceste activităţi necesită o muncă de lungă durată, de creaţie intelectuală, de documentare, dificil de cuantificat.

